KINCSKERESŐ JÁTÉK II. – A MATYÓ NÉPMŰVÉSZET

MEGFEJTÉS

1.

Kis Jankó Bori Mezőkövesd leghíresebb hímzőasszonya és mintaírója volt. A Matyó Múzeum kiadásában 1993-ban jelent meg Szigeti Klára Kis Jankó Bori rajzai című kötete. Keresse meg a II. Rákóczi Ferenc Megyei és Városi Könyvtár katalógusában a kiadványt – a honlapról is elérhető: rfmlib.hu –, és nézze meg, milyen leltári számot kapott a helyismereti részlegben található példány?

*671593*

2.

A miskolci II. Rákóczi Ferenc Könyvtár Helyismereti részlegében őrzött képeslapgyűjteményben több mezőkövesdi lap található. A könyvtár honlapjának köszönhetően is megnézhetjük az egykori üdvözleteket (rfmlib.hu / e-könyvtár / megyei könyvtár digitalizált kiadványai / képeslapok). A mezőkövesdi népviseletet megörökítő lapok között van olyan kép, melynek felirata: „Mezö-Kövesdi Matyo völegény és menyasszony”. Az üdvözletet Marika írta 1899. november 19-én. Ha megtalálta a képeslapot, nézze meg a keltezést: hol írta ezt a lapot Marika?

*Noszvaj községben*

3.

Móricz Zsigmond így írt a matyó viseletről: „A matyóöltözet, a női ruha, végtelenül előkelő. Olyan mint a kora reneszánsz hercegnőinek ruhája. Szükséges hozzá a magas, sudár női termet, amelyet szinte mesterségesen s tudatosan vékonyít tovább a ruha szabása. Az arcot finoman emeli ki s a mozgást szabályozza. Minden mezőkövesdi nő úgy jár, mint a legelőkelőbb dáma az udvari fogadtatáson. Nemesen, fölemelet fővel s mégis példátlan szemérmesen….”

Keresse meg a könyvtárban a Móricz Zsigmond riportjait tartalmazó kötetben a Mezőkövesdi búcsú című írást. Hol és mikor jelent meg eredetileg ez a riport?

*Pesti Napló, 1929. június 16.*